

**SMILTENES NOVADA PAŠVALDĪBAS DOME**

Reģ. Nr.90009067337, Dārza iela 3, Smiltene, Smiltenes novads, LV-4729

tālr. 64774844, e-pasts pasts@smiltenesnovads.lv

**SAISTOŠIE NOTEIKUMI**

Smiltenē

2023.gada 24. augustā Nr. 18/23

*Apstiprināti*

*ar Smiltenes novada pašvaldības domes*

*2023.gada 24. augusta lēmumu Nr.413*

*(protokols Nr. 13, 35.§.)*

**Grozījumi**

**Smiltenes novada pašvaldības domes 2021.gada 27.oktobra saistošajos noteikumos Nr. 6 “Par līdzfinansējuma samaksas kārtību Smiltenes novada pašvaldības dibinātajās profesionālās ievirzes izglītības iestādēs”**

*Izdoti saskaņā ar*[*Izglītības likuma*](https://m.likumi.lv/ta/id/50759-izglitibas-likums)[*12. panta*](https://m.likumi.lv/ta/id/50759-izglitibas-likums#p12)*21 daļu*

Izdarīt Smiltenes novada pašvaldības domes 2021.gada 25.augusta saistošajos noteikumos Nr. 6 “Par līdzfinansējuma samaksas kārtību Smiltenes novada pašvaldības dibinātajās profesionālās ievirzes izglītības iestādēs” (Latvijas Vēstnesis, 189, 30.09.2021.) šādus grozījumus:

1. izteikt 7. un 8. punktu šādā redakcijā:

“7. Līdzfinansējuma maksas atvieglojumus attiecīgajā mācību gadā piemēro šādos gadījumos:

* 1. ja izglītības iestādēs izglītības programmu apgūst divi bērni no vienas ģimenes, tad par katru bērnu vecāks maksā 75% no noteiktās līdzfinansējuma maksas konkrētajā izglītības iestādē;
	2. ja izglītības iestādēs izglītības programmu apgūst divi bērni no vienas daudzbērnu ģimenes, tad par katru bērnu vecāks maksā 25% no noteiktās līdzfinansējuma maksas konkrētajā izglītības iestādē;
	3. ja izglītības iestādēs izglītības programmu apgūst bērns no audžuģimenes vai bērns atrodas aizbildnībā, un šāds atvieglojums jau netiek piešķirts citā pašvaldībā, aizbildnis maksā 50% no noteiktās līdzfinansējuma maksas konkrētajā izglītības iestādē.

“8. Šo noteikumu 6. un 7. punktā noteiktie līdzfinansējumu maksas atvieglojumi stājas spēkā ar mēnesi, kurā  bērna vecāki vai viņu aizstājēji, kas iesnieguši iesniegumu un attiecīgo faktu apliecinošus dokumentus vai pieņemts 6.3. apakšpunktā noteiktais lēmums, uz kuru pamata iespējams saņemt līdzfinansējuma samazināšanu vai atbrīvošanu no tās.”.

Domes priekšsēdētāja vietniece

kultūras un sociālajos jautājumos A.Harju

Smiltenē

2023.gada 24.augustā

**Saistošo noteikumu “Grozījumi Smiltenes novada pašvaldības domes 2021.gada 27.oktobra saistošajos noteikumos Nr. 6 “Par līdzfinansējuma samaksas kārtību Smiltenes novada**

**pašvaldības dibinātajās profesionālās ievirzes izglītības iestādēs”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | * 1. Atbilstoši [Izglītības likuma](https://likumi.lv/ta/id/50759-izglitibas-likums) [12. panta](https://likumi.lv/ta/id/50759-izglitibas-likums#p12) (21) punktam, pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs.

Spēkā esošie Smiltenes novada pašvaldības 2021. gada 25. augusta saistošajos noteikumos Nr.6 “Par līdzfinansējuma samaksas kārtību Smiltenes novada pašvaldības dibinātajās profesionālās ievirzes izglītības iestādēs” noteic kārtību, kādā tiek maksāts līdzfinansējums par profesionālās ievirzes izglītības programmu apguvi Smiltenes novada pašvaldības dibinātajās profesionālās ievirzes izglītības iestādēs par izglītības ieguvi Smiltenes novada domes dibinātajās izglītības iestādēs – Smiltenes pilsētas Bērnu un jaunatnes sporta skolā, Smiltenes Mūzikas skolā, Smiltenes Mākslas skolā un Gaujienas Mūzikas un mākslas skolā, kas īsteno profesionālās ievirzes mākslas izglītības programmas. Noteikumu 7. punkts noteic, ka gadījumā, ja izglītības iestādēs izglītības programmu apgūst divi bērni no vienas ģimenes, tad par katru bērnu vecāks maksā 75 % no noteiktās līdzfinansējuma maksas konkrētajā izglītības iestādē, bet ja no daudzbērnu ģimenes, tad par katru bērnu vecāks maksā 25 % no noteiktās līdzfinansējuma maksas konkrētajā izglītības iestādē.* 1. Saistošo noteikumu izdošanas mērķis – paplašināt pašvaldības sniegto materiālo palīdzību Smiltenes novada audžu ģimenēm un aizbildnībā esošo bērnu ģimenēm;
	2. Lai izpildītu mērķi ir nepieciešami līdzmaksājuma atvieglojumi Smiltenes novada pašvaldības dibinātajās profesionālās izglītības iestādēs audžu ģimenēm un aizbildnībā esošo bērnu ģimenēm;
	3. Saistošo noteikumu projektā paredzēts, ka pašvaldība nodrošinās līdzmaksājuma atvieglojumu 50% apmērā Smiltenes novada pašvaldības dibinātajās profesionālās izglītības iestādēs audžu ģimenēm un aizbildnībā esošo bērnu ģimenēm, saskaņojot informāciju, vai šāds atvieglojums jau netiek piešķirts citā pašvaldībā.
 |
| 2. Fiskālā ietekme uz pašvaldības budžetu | * 1. Saistošo noteikumu īstenošanas fiskālās ietekmes prognoze uz pašvaldības budžetu:
		1. ietekme uz ieņēmumu daļu- samazinās saņemtā līdzfinansējuma apmērs. Balstoties uz 2022./2023.m.g. 2.pusgada datiem: Smiltenes Mūzikas skolā - 14 EUR/mēnesī, Smiltenes Mākslas skolā - 10 EUR/mēnesī; Smiltenes pilsētas Bērnu un jaunatnes sporta skolā - 35 EUR/mēnesī;
		2. ietekme uz pašvaldības budžeta ieņēmumu daļu, ieviešot jaunos atvieglojumus ar 2023. gada 1. septembri ir apmēram 59 EUR/mēnesī, jeb 2023. gada 4 mēnešos – 236 EUR.
	2. Nav ietekmes uz izdevumu daļu.
 |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | * 1. Sociālā ietekme – pozitīvi ietekmēs cilvēku labsajūtu, sabiedrību kopumā;
	2. Nav ietekmes uz vidi;
	3. Nav ietekmes uz iedzīvotāju veselību;
	4. Nav ietekmes uz uzņēmējdarbības vidi pašvaldības teritorijā;
	5. Nav ietekmes uz konkurenci.
 |
| 4. Ietekme uz administratīvajām procedūrām un to izmaksām | Administratīvās procedūras netiek mainītas. |
| 5. Ietekme uz pašvaldības funkcijām un cilvēkresursiem | * 1. Saistošo noteikumu izpildes nodrošināšanai nav nepieciešams veidot jaunas Pašvaldības institūcijas, darba vietas vai paplašināt esošo institūciju kompetenci.
 |
| 6. Informācija par izpildes nodrošināšanu | * 1. Saistošo noteikumu izpildi nodrošinās un Smiltenes novada Izglītības pārvalde.
	2. Saistošo noteikumu izpilde neietekmēs izglītības iestādes funkcijas un uzdevumus.
	3. Vecākiem jāvēršas ar iesniegumu pie izglītības iestādes vadītāja.
	4. Nav paredzēta jaunu institūciju izveide, esošo likvidācija, reorganizācija, vai jaunu darba vietu izveide.
 |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | * 1. Saistošo noteikumu projektu izstrādājusi Pašvaldības speciālistu un domes deputātu darba grupa.
	2. Saistošo noteikumu projekts nodots sabiedrības viedokļa noskaidrošanai, publicējot Smiltenes novada pašvaldības tīmekļa vietnē www.smiltenesnovadslv. Viedokļa izteikšanas termiņš noteikts divas nedēļas no publicēšanas dienas – no 03.08.2023. līdz 18.08.2023.
	3. Pēc Saistošo noteikumu projekta publicēšanas no sabiedrības navsaņemti sabiedrības priekšlikumi.
 |

Domes priekšsēdētāja vietniece

kultūras un sociālajos jautājumos A.Harju